b'\n_START_ARTICLE_\nJohn Updike\n_START_PARAGRAPH_\nJohn Hoyer Updike (18. maaliskuuta 1932 Shillington, Pennsylvania, Yhdysvallat \xe2\x80\x93 27. tammikuuta 2009 Danvers, Massachusetts, Yhdysvallat) oli yhdysvaltalainen kirjailija._NEWLINE_Updike tuli kansainv\xc3\xa4lisesti tunnetuksi varsinkin J\xc3\xa4nis-sarjallaan, jonka romaanit k\xc3\xa4sittelev\xc3\xa4t Harry \xe2\x80\x9dRabbit\xe2\x80\x9d Angstromin el\xc3\xa4m\xc3\xa4n vaiheita. H\xc3\xa4n julkaisi my\xc3\xb6s muita romaaneja sek\xc3\xa4 novelleja, runoutta, esseit\xc3\xa4 ja kritiikki\xc3\xa4._NEWLINE_Updikelle my\xc3\xb6nnettiin menestyksekk\xc3\xa4\xc3\xa4st\xc3\xa4 urasta lukuisia palkintoja, kuten National Book Award (1964), American Book Award (1982), National Medal of Arts (1989) ja kaksi Pulitzeria (1982, 1991). H\xc3\xa4n oli Yhdysvaltain taide- ja kirjallisuusakatemian j\xc3\xa4senen\xc3\xa4 vuodesta 1976.'